जापानी टेनिस स्टार नाओमी ओसाका ओलम्पिकबाट बाहिरिइन्
जापानी टेनिस स्टार नाओमी ओसाका टोकियो ओलम्पिक-२०२० को टेनिस प्रतियोगिताबाट बाहिरिएकी छिन् । तेस्रो चरणको खेलमा चेक गणतन्त्रकी मार्केटा भोन्ड्रोसोभासँग पराजित भएपछि ओसाका प्रतियोगिताबाटै बाहिरिएकी हुन् ।
काठमाडौँ — जापानी टेनिस स्टार नाओमी ओसाका टोकियो ओलम्पिक-२०२० को टेनिस प्रतियोगिताबाट बाहिरिएकी छिन् । तेस्रो चरणको खेलमा चेक गणतन्त्रकी मार्केटा भोन्ड्रोसोभासँग पराजित भएपछि ओसाका प्रतियोगिताबाटै बाहिरिएकी हुन् ।विश्व वरीयतामा ४२औं स्थानमा रहेकी मार्केटाले दोस्रो वरीयतामा रहेकी ओसाकालाई ६-१, ६-४ को सोझो सेटमा हराएकी हुन् । हारसँगै स्वेदशी भूमिमै टोकियो ओलम्पिक-२०२० मा स्वर्ण पदक जित्ने ओसाकाको सपना समाप्त भएको छ । टोकियो ओलम्पिकको उद्घाटन समारोहमा ‘ओलम्पिक फ्लेम’ प्रज्वलन गरेकी उनले त्यसयता कोर्टमा पुनरागमन गर्दै उत्कृष्ट प्रदर्शन गरेकी थिइन् । ३२ औं ग्रीष्मकालीन ओलम्पिकको तेस्रो दिन अरियके टेनिस पार्कको सेन्टर कोर्टमा उत्रिएकी ओसाकाले स्विट्जरल्यान्डकी भिक्टोरिया गुलुबिचलाई ६–३, ६–२ ले पराजित गर्दै तेस्रो चरणको यात्रा तय गरेकी थिइन् ।मिडियाको दबाबमा परेपछि मानसिक तनाव भएको भन्दै फ्रेन्च ओपन छाडेकी उनी चारपल्टकी ग्रान्ड स्लाम च्याम्पियन हुन् ।